

**HYVINKÄÄN KAUPUNKI**

Tekniikka ja ympäristö

TIETOJA JA OHJEITA KEVÄÄLLÄ 2017 HYVINKÄÄN KAUPUNGILTA OMAKOTITONTTIA HAKEVILLE

**HAETTAVAT TONTIT**

**Kaupunki tarjoaa keväällä 2017 haettavaksi 30 kpl uusia omakotitontteja**

**Palojoen varren alueelta (Metsäkalteva).**

Palojoen varren asemakaava-alue sijaitsee Lehtikorven asuinalueen kohdalla, mutta Kaltevantien itäpuolella. Tonttien kerrosluvut, hinnat ja muut rakentamisohjeet ilmenevät tonttitaulukosta ja alueen rakentamisohjeista.

**TONTTIEN LUOVUTUSEHDOT JA HINNAT**

Tekninen lautakunta on kokouksessaan 25.1.2017 § 4 päättänyt tonttien luovutusehdoista ja hinnois­ta.Tonttien hinnat ilmenevät esiteaineistoon kuuluvasta tonttitaulukosta.

Tontin vuosivuokran määrä on 6 % tontin hinnasta. Tontin kauppahintaan (tai vuokrasopimuksen laskuttamisen yhteyteen) lisätään kulukorvaus (sisältää tontinlohkomisen), 1025 €.

Vuokratun tontin voi vuokraaja lunastaa omakseen. Vuokratonttien lunastuksissa on lunastushintana lunas­tushetkellä voimassa oleva kaupungin päättämä tontinhinta ko. alueella.

**TONTTIEN HAKEMINEN** **JA HAKUAIKA**

Tontin hakeminen tapahtuu tämän esiteaineiston liitteenä olevalla lomakkeella **"Tontinvaraus­hakemus".** Vaihtoehtoisesti hakemuksen voi lähettää internetistä kaupungin tonttisivuilta saatavalla hakemuksella sähköpostitse. Samassa taloudessa asuvat voivat jättää vain yhden hakemuksen.

Hakemus tulee toimittaa Hyvinkään kaupungin tonttipalveluihin. Tonttipalveluiden käynti-, posti- ja sähköpostiosoite on hakemuslomakkeessa.

Palojoen varren tonttien hakuaika on helmi-maaliskuussa siten, että **hakuaika päättyy perjantaina 17.3.2017.** Määräaikana hakemuksensa jättäneille hakijoille arvotaan valintajärjestys, jonka mukaan tontit varataan (lisätietoja kappaleessa VARAUSMENETTELY JA VARAUSEHDOT).

Hakijat, joiden hakemus saapuu 17.3.2017 jälkeen tai sellaiset hakijat (tai hakijan kanssa samassa taloudessa asuvat), jotka ovat 1.1.2007 jälkeen saaneet kaupun­gin tontin, eivät ole mukana arvonnassa. Nämä hakemukset käsitellään saapumisjärjestyksessä arvonnassa mukana olleiden hakijoiden jälkeen.

**LUOVUTUSMUOTO**

**Luovutusmuotona on tontin hakijan ilmoitukseen perustuva myynti tai vuok­raus.** **Ilmoitus on sitova.**

**VARAUSMENETTELY** **JA VARAUSEHDOT**

1. Tonttien ollessa en­sim­mäis­tä ker­taa haet­ta­vana haki­jat ilmoittavat vain halun­sa varata kaupungin tontin ja ilmoit­tavat hake­muk­ses­saan halu­avat­ko ostaa vai vuok­rata sen.

2. Hakijat ryhmitellään:

 a) tontin ostajiin

 b) tontin vuokraajiin

 Samassa taloudessa asuvat voivat jättää vain yhden hakemuksen. Hakijat, jotka ovat 1.1.2007 jälkeen saaneet Hyvinkään kaupungilta omakotitontin, eivät ole etusijalla.

3. Tekninen lautakunta, samalla kun se hyväksyy hakijat va­rausehdokkaiksi, suo­rit­taa ensin osto­tont­tia ha­ke­nei­den va­rauseh­dok­kaiden kes­ken arpo­mi­sen.

 Tämän jälkeen suoritetaan ar­vonta vastaa­val­la taval­la vuok­ratont­tia hakenei­den varauseh­dok­kaiden kes­ken.

 Tavoitteena on saada edellä mainittu menettely teknisen lautakunnan käsittelyyn maalis-huhtikuussa 2017.

4. Tonttipalveluiden järjestämässä­ tontinvalinta­tilaisuudessa (tavoiteaika viikolla 18-19 /2017) os­to­tont­tia hake­neet valit­se­vat ar­panume­ron­sa mukai­sessa järjes­tyksessä tontin ensin ja näi­den jäl­keen va­lin­nan teke­vät vuok­ra­tont­tia ha­ke­neet.

 Tonttipalvelut ilmoittaa valintatilaisuuden ajankohdan ja lautakunnan varattaviksi osoittamat ton­ti­t ehdollisen varauksen saaneille tontinhaki­joille heti lauta­kun­nan pää­tök­sen jäl­keen.

5. Jos ehdollisen varauksen saanut hakija ei ole tontin valintati­laisuu­dessa itse tai valtakir­jalla edustet­tuna tai ei sil­loin ­va­lit­se tonttia, katsotaan eh­dollinen varaus ilman eri ilmoitusta rauenneeksi.

6. Valintatilaisuudessa mah­dolli­sesti varaa­matta jää­neet ton­tit varataan luovu­tus­muo­dos­ta riippumat­ta aiemmin kaupungin tontin saaneiden sekä varsinaisen hakuajan (17.3.2017 asti) jälkeen hakemuksensa jättäneiden kesken hakemusten saapumisjärjestyksessä.

7. **Tontin varaajalta peritään 2000 euron va­raus­mak­su**, joka hyvitetään myöhemmin kaup­pa­hinnan / vuokran ennak­komaksuna.

 Varausmaksu tulee maksettavaksi noin puolentoista kuukauden kuluessa tontin valinta­ti­laisuudesta.

8. Tontin luovutuskirja tulee allekirjoittaa ennen rakennuslu­van käsittelyä.

 Tontin luo­vu­tuskir­jan allekirjoituksen yh­teydes­sä peritään erillinen 1025 euron suuruinen kulu­korvaus, joka si­sältää tontinlohkomis­mak­sun.

9. Omakotitonttien rakennusoikeudesta tulee toteuttaa vähintään 50 %. Luovu­tus­kir­jan allekir­joi­tuk­ses­ta on raken­ta­misai­kaa kolme vuotta.

10. Lopul­linen luovu­tuskirja on alle­kirjoitettava varausaikana. **Maksettua varausmaksua ei palauteta, jos luovutus­kir­jaa ei allekirjoiteta.**

**LUOVUTETTAVIEN TONTTIEN ASEMAKAAVATILANNE JA RAKENTAMISOHJEET**

Palojoen varren asemakaava on vahvistettu. Asemakaavan liitteenä laaditussa ja hyväksytyssä rakennustapaohjeessa annetaan asemakaavaa täydentäviä määräyksiä ja suosituksia rakentamisesta ja tontin käytöstä. Tarkempia lisätietoja saa kaavoitusyksiköstä. Rakentamistapaohjeet kokonaisuudessaan (paperisina) luovutetaan tontinvaraajille varaustilaisuudessa ja ne ovat luettavissa kaupungin tontinhakua käsittelevillä internetsivuilla (www.hyvinkaa.fi).

**KUNNALLISTEKNIIKAN RAKENTAMINEN JA KATUALUEEN VIIMEISTELY, TONTTIEN RAKENTAMISVALMIUS SEKÄ VESIHUOLLON LIITTYMISMAKSUT**

Kunnallistekniikan rakentaminen sisältää vesihuollon (vesijohto sekä sadevesi- ja jätevesiviemäri) ja katujen rakenta­mi­sen. Tontit ovat kunnallistekniikan osalta rakentamiskelpoisia kesäkuun puolivälissä 2017.

Alueiden pääl­lys­tys­töi­den ajoittu­mi­sen ratkaisee tonttien rakentu­mi­nen ja käyttöön saatavat kunnallis­tek­nii­kan määrära­hat. Katualue pyritään viimeistelemään kolmen vuoden kuluttua kadun sorapinnalle valmistumisesta. Kaupunki ilmoittaa viimeistely-töiden tekemisestä vähintään kolme kuukautta ennen töiden aloittamista. Tontin omistaja/haltija on velvollinen huolehtimaan kiinteistön rakenteista ja tasauksesta siten, että kadun viimeistely on mahdollista toteuttaa katusuunnitelman mukaisesti.

Kaupunki toteuttaa tonttilipat asfaltoituna hyväksytyn asemapiirustuksen mukaisesti sekä rakentaa tonttirajalle ulottuvan katuviheriön katusuunnitelman mukaisesti. Jos tontin omistaja/haltija haluaa päällystää ajoväylänsä betonikiveyksellä, vastaa kiinteistö ajoväylänsä pintarakenteista kadun reunakiveen tai asfalttipäällysteen reunaan asti.

Kaupungin tekemän viimeistelytyön jälkeen kiinteistön omistaja vastaa kustannuksel-laan mahdollisista kiinteistön rakentamistöistä aiheutuvien katuviimeistelyn muutos- ja korjaustöiden kustannuksista.

Hyvinkään Vesi perii kulloinkin voimassa olevan taksan mukaiset liittymämaksut ja tonttijohtojen rakentamismaksut (hinnasto kaupungin internetsivuilla).

**TONTTIEN RAKENNETTAVUUS JA PERUSTAMISTAPA**

**Palojoen varsi / korttelit 2801-2803**

Alueen maasto on suhteellisen tasaista ja metsittynyttä moreeniselännettä. Korkeuseroa alueella on noin 2 metriä. Katualueelta puusto on poistettu syksyllä 2016.

Maaperä on laajalti suhteellisen tasalaatuista savea ja silttiä (savista silttiä). Saven tai savisen silttikerroksen paksuus on noin 0,5 -4 metriä. Tämän kerroksen alapuolella esiintyy koko alueella erittäin kivistä moreenia. Pehmeää savea (kairan vapaapainuma) ei alueella esiinny.

Katualueelle tehdyt kairaukset ovat päättyneet pääosin kiveen, lohkareeseen tai määräsyvyyteen noin 2…6 m syvyydessä maanpinnasta. Maaperän kivisyyden takia useimmat kairaukset ovat todennäköisesti päättyneet isompaan kiveen tai lohkareeseen ja kallionpinta voi sijaita huomattavasti syvemmällä. Kalliopinnan varmistusta ei ole tehty.

Rakennusten perustaminen tulee selvittää tapauskohtaisesti huomioiden rakennuksen ominaisuudet ja maaperän laatu. Ennen rakentamista maaperäolosuhteet tulee varmistaa **yksityiskohtaisilla pohjatutkimuksilla**. Pohjatutkimukset määrittävät perustamistavan (esim. maanvarainen / massanvaihto / paalutus). Suositeltavaa on, että kairauksia tehdään vähintään rakennusten nurkkien ja putkilinjojen kohdilta.

**Maaperätutkimukset**

Kunnallistekniikan suunnittelua varten kaupunki on tehnyt maaperätutkimuksia katualueilla. Kaikki tehdyt tutkimukset ovat vapaasti rakentajien käytettävissä (katso kuntatekniikan suunnitteluyksikön yhteystiedot). Tontin varaajalla on oikeus varausaikana tehdä/teettää maaperätutkimuksia tontilla.

Alueesta on tehty myös rakennettavuusselvitys, joka on osana tontteja esittelevää aineistoa.

**Huomautamme, että rakentajan vastuulla on rakennusten perustamistapa.**

Rakenta­jan on kustan­nuk­sel­laan esitettä­vä raken­nus­lu­pahake­muk­sen liittee­nä tontin yksityis­koh­tai­nen maaperäselvitys ja rakennusten perusta­mista­pa. Perustamistapaa suunniteltaessa tulee huomioida, että rakenteiden ja rakennusten kokonaispainumat pysyvät sallituissa rajoissa. Lisätieto­ja tähän asiaan liittyen saa raken­nusval­vonnasta.

**Radon**

Todetut radonpitoisuudet ovat normaaleja moreenialueille. Suurin radonvaara on hiekka- ja soraesiintymien kohdalla.

Uusi asunto tulee suunnitella ja rakentaa siten, että sisätilan radonpitoisuus ei ylitä 200 Bq/m3. Pohjatutkimuksen yhteydessä on selvitettävä radonsuojauksen tarve. Mikäli radonpitoisuus saattaa ylittää uudisrakentamiselle asetetun rajan, on rakennesuunnitelmissa esitettävä, miten radonin pääsy sisätiloihin estetään.

**LIIKENNEYHTEYDET**

Kaltevankulman alueen kokoojakatuna toimii Kaltevantie, josta edelleen yhteys Kirkulankorvenkatua pitkin Metsäkaltevan keskustaan.

**MUITA TIETOJA**

Korttelien 2801-2803 tontit merkitään maastoon tonttikyltein ja rajamerkkien sijaintia osoittavin puupaaluin (tavoiteaika pääsiäiseen mennessä).

**YHTEYSHENKILÖITÄ MAHDOLLISISSA KYSYMYKSISSÄNNE**

**(kysymykset ensisijaisesti sähköpostitse)**

**sähköpostiosoitteet ovat muotoa etunimi.sukunimi@hyvinkaa.fi**

**Tontin hakeminen ja varaaminen / tonttipalvelut:**

* asiakaspalvelu

tontit@hyvinkaa.fi 040 672 0629

* varaaminen ja luovutus:

maanmittausinsinööri Janne Viljanen 040 558 5054

**Ase­makaava ja rakenta­misohjeet / kaavoitus:**

* asiakaspalvelu

kaavoitus@hyvinkaa.fi 040 155 6338

**Kunnallistekniikan suunnittelu ja maaperätiedot (katualueilta) / kuntatekniikka:**

* suunnitteluinsinööri Heidi Piepponen 040 667 0922

**Rakennuslupa-asiat / rakennusvalvonta:**

* asiakaspalvelu

 rakennusvalvonta@hyvinkaa.fi                         040 155 4260

* rakennustarkastaja Mikko Heikkilä                   040 635 1931
* rakennustarkastaja Arto Toikka                        040 848 8301

**Puusto ja istutukset / viheralueiden suunnittelu:**

* hortonomi Sari Kekki 040 155 6463